**Câteodată**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Am câteodată-un sentiment ciudat

Când simt c-ai dispărut, iubita mea,

Prin anotimpul ăsta încurcat

În care primăvara nu mai vrea

Nici să zâmbească, nici măcar să stea.

Și cred că doar o clipă-n visul meu

Te-ai rătăcit și vrei să pleci cu ea,

Dar vreau să-ți spun că-n urma ta un hău

Rămâne, veșnic, nu altcineva.

Am uneori un sentiment plăcut

Când simt că ai să fii mereu a mea;

Atunci mă liniștesc și te ascult.

- Simt, câteodată, că-ţi lipsesc acut,

Iubirea-i anotimpul inocent

Și-ncepe-n roua primului sărut

Apoi devine foc incadescent.

Nu pot să-ţi vindec temeri, nicidecum...

Şi eu mă tem, dar dacă îmi zâmbeşti

Nu mă-ndoiesc că am ales un drum

Care mă duce, lin, spre porţi cereşti.

Eu sunt a ta, la mine să ajungi

Ţi-am presărat în cale praf de stele,

În nopţi de iarnă îngheţate, lungi,

Când te purtam în gândurile mele.

Ioan Grigoraș Liliana Trif

Din volumul Ești poezia sufletului meu -

Editura Rovimed Publishers Bacău - 2014